…Ад вышыні крыху закладвае вушы. Пад коламі — снег невялікімі перамётамі, і схілы таксама ім прыцярушаны. А даўно, пытаем, зрабілі дарогу? Высякалі ў скалах, калі ўзводзілі тэлецэнтр. Зрэшты, падрабязнасці ёсць у інтэрнэце, а вось на тэрыторыю тэлецэнтра — не ўсякі можа ўвайсці… Прама ў мікрааўтобусе падвезлі нас па беламармуровым калідоры да дзвярэй. Ідзём па калідорах. А вось і студыя. Рассаджваемся на канапе, рыхтуемся да работы. Тэлевізійнікі выбудоўваюць карцінку… А на Валянціну чамусьці доўга і ўважліва глядзяць туркменкі з хусткамі на галовах. Што не так? Аказваецца: думалі, як лепш прымацаваць мікрафон…